**SUOMEN AMPUMAURHEILULIITTO RY**

**YLIMÄÄRÄINEN LIITTOKOKOUS**

Aika: 22.5.2025 klo 17.30

Paikka: Valimotie 8, 00380 Helsinki, myös etäosallistumismahdollisuus (Teams)

**ESITYSLISTA**

1. **KOKOUKSEN AVAUS**

Kokouksen aluksi kuullaan Olympiakomitean järjestöpäällikkö Rainer Anttilan puheenvuoro.

1. **KOKOUKSEN JÄRJESTÄYTYMINEN**

Valitaan kokouksen

* puheenjohtaja
* sihteeri
* kaksi pöytäkirjantarkastajaa
* kaksi ääntenlaskijaa

**Päätös:**

**3 LÄSNÄOLIJOIDEN TOTEAMINEN**

Suoritetaan jäsenyhdistysten edustajien valtakirjojen tarkastus, todetaan edustettuina olevat jäsenyhdistykset ja näiden äänimäärät sekä vahvistetaan äänimääräluettelo ja todetaan läsnä olevat liittovaltuuston ja liittohallituksen jäsenet, kunniapuheenjohtaja, liiton toimihenkilöt sekä muut läsnäolo-oikeuden saaneet henkilöt.

**Päätös:**

**4 KOKOUKSEN LAILLISUUS JA PÄÄTÖSVALTAISUUS**

SAL:n toimintasääntöjen mukaan SAL:n kokouksen kutsuu koolle liittohallitus.

Kokouskutsu lähetetään kirjallisena kullekin jäsenelle jäsenluettelossa olevaan yhdyshenkilön sähköposti- tai postiosoitteeseen ja julkaistaan vähintään neljä (4) viikkoa ennen kokousta liiton internetsivuilla sekä liittovaltuuston mahdollisesti määräämällä muulla tavalla.

SAL:n kokouksen esityslista liitteineen julkaistaan SAL:n internetsivulla kokouskutsussa ilmoitetussa osoitteessa viimeistään kaksi (2) viikkoa ennen kokousta.

SAL:n ylimääräisestä kokouksesta on lähetetty seuroille kirjallinen kutsu 23.4.2025. Kokouksen esityslista liitteineen on julkaistu SAL:n nettisivuilla 7.5.2025.

**Päätös:**

**5 KOKOUKSEN TYÖJÄRJESTYS**

Esitetään, että kokouksen työjärjestyksenä käytetään 7.5.2025 SAL:n nettisivuilla julkaistua SAL:n ylimääräisen kokouksen esityslistaa.

**Päätös:**

**6 ALUETOIMINTA JA SEN JÄRJESTÄMINEN TULEVAISUUDESSA**

Liittokokous 2024 päätti, että aluetoiminnassa siirrytään keskitettyyn malliin. Mallin yksityiskohtainen versio haluttiin laatia laajassa yhteistyössä. Avoimen kyselyn ja käynnistetyn työryhmätyöskentelyn myötä ylimääräiselle liittokokoukselle esitellään uuden keskitetyn mallin toteutustapa, jonka liittohallitus on hyväksynyt. LIITE 1

Seurojen lähettämä kirje tausta-aineistoksi, LIITE 2. Seurojen lähettämän kirjeen asiat on mahdollisuuksien mukaan otettu tarkastelussa huomioon.

Hallitus esittää, että aluetoiminta tulevaisuudessa järjestetään aiemman liittokokouksen päätöksen mukaisesti.

**Päätös**:

**7 TOIMINTASÄÄNNÖT**

Liittokokouksen 2024 päätöksen mukaisesti hallitus on valmistellut muutoksia toimintasääntöihin, jotta säännöt saadaan liittokokouksessa päätetyn organisaatiomuutoksen mukaisiksi.

Säännöistä on tehty kaksi vaihtoehtoista versiota, joista toisessa on yksinkertaistettu organisaatiorakennetta poistamalla valtuustomalli ja siirtymällä suoriin liittokokouksiin (LIITTEET 3-4).

Liittohallituksen yksimielinen esitys kahdesta vaihtoehdosta on liite 3.

**Päätös:**

**8 ÄÄNESTYS- JA VAALIJÄRJESTYS**

Liittokokouksen 2024 päätöksen mukaisesti hallitus on valmistellut muutoksia äänestys- ja vaalijärjestykseen, jotta ne saadaan liittokokouksessa päätetyn organisaatiomuutoksen mukaisiksi.

Äänestys- ja vaalijärjestyksestä on tehty kaksi vaihtoehtoista versiota, joista hallitus esittää valittavaksi edellisen kohdan 7 päätöksen mukaisen organisaatiomallin mukaista versiota. (LIITTEET 5-6).

**Päätös**:

**9 ALUETOIMINNAN SÄÄNNÖT**

Liittohallitus esittää, että nykyisten aluetoiminnan sääntöjen voimassaolo päätetään, sillä uudessa organisaatiossa tarve niille lakkaa.

**Päätös:**

**10 LIITTOVALTUUSTON JÄSENTEN VAHVISTAMINEN SAL:N TOIMINTASÄÄNTÖJEN MUKAISESTI**

Liittovaltuuston jäsenet ja varajäsenet kaudeksi 2025-2026 vahvistettiin sääntömääräisessä SAL:n kokouksessa lokakuussa 2024. Kuitenkin Lapin alueen edustajaa ei saatu vahvistettua, sillä alue ei ollut valinnut jäsentä ja varajäsentä. Lisäksi Svenska Finlands Sportsskytteförbund on esittänyt liittokokouksessa valitun yhdistyksen edustajana toimivan jäsenen vaihtamista. Syy on että SFS:än puheenjohtaja on vaihtunut syksyn kokouksen jälkeen ja perinteisesti SFS:än jäsenenä liittovaltuustossa on toiminut yhdistyksen puheenjohtaja.

Liittohallitus esittää, että SAL:n toimintasääntöjen 16 §:n nojalla jäljellä olevaksi valtuustokaudeksi kalenterivuoden 2026 loppuun vahvistetaan Lapin alueelle yksi liittovaltuuston jäsen ja tälle henkilökohtainen varajäsen Lapin alueen esityksen mukaisesti: jäsen Mika Tikkanen, varajäsen Reijo Alkku. Edelleen liittohallitus esittää, että SFS:n esityksestä SFS:n jäseneksi liittovaltuustossa vaihdetaan Anders Holmbergin tilalle uusi puheenjohtaja Claes Björksten. Varajäsenenä jatkaa Rolf Nilsson.

Jos liittokokous on kohdassa 7 hyväksynyt toimintasäännöt, joissa ei ole liittovaltuustorakennetta, on tämä kohta tarpeeton esityslistalla.

**Päätös:**

**11 KOKOUKSEN PÄÄTTÄMINEN**